CELEX: 62020CA0013
Language: bg
Date: 2021-10-06 00:00:00
Title: Дело C-13/20: Решение на Съда (пети състав) от 6 октомври 2021 г. (преюдициално запитване от Cour d'appel de Bruxelles — Белгия) — Top System SA/État belge (Преюдициално запитване — Авторско право и сродни права — Правна закрила на компютърните програми — Директива 91/250/ЕИО — Член 5 — Изключения от ограничените действия — Действия, необходими за отстраняване на грешки от легитимния приобретател — Понятие — Член 6 — Декомпилация — Условия)

6.12.2021   
            
            
               BG
            
            
               Официален вестник на Европейския съюз
            
            
               C 490/8
            
         
      Решение на Съда (пети състав) от 6 октомври 2021 г. (преюдициално запитване от Cour d'appel de Bruxelles — Белгия) — Top System SA/État belge
      (Дело C-13/20) (1)
      
      (Преюдициално запитване - Авторско право и сродни права - Правна закрила на компютърните програми - Директива 91/250/ЕИО - Член 5 - Изключения от ограничените действия - Действия, необходими за отстраняване на грешки от легитимния приобретател - Понятие - Член 6 - Декомпилация - Условия)
      (2021/C 490/05)
      Език на производството: френски
      
         Запитваща юрисдикция
      
      Cour d'appel de Bruxelles
      
         Страни в главното производство
      
      
         Жалбоподател: Top System SA
      
         Ответник: État belge
      
         Диспозитив
      
      
                  1)
               
               
                  Член 5, параграф 1 от Директива 91/250/ЕИО на Съвета от 14 май 1991 година относно правната защита на компютърните програми трябва да се тълкува в смисъл, че легитимният приобретател на компютърна програма има право да декомпилира изцяло или отчасти същата, за да отстрани грешки, засягащи функционирането на тази програма, включително когато отстраняването на грешки се състои в деактивиране на функция, която засяга правилното функциониране на приложението, включващо посочената програма.
               
            
                  2)
               
               
                  Член 5, параграф 1 от Директива 91/250 трябва да се тълкува в смисъл, че легитимният приобретател на компютърна програма, който иска да извърши декомпилацията на тази програма с цел отстраняване на грешки, засягащи функционирането ѝ, не е длъжен да изпълни изискванията, предвидени в член 6 от тази директива. Посоченият приобретател обаче има право да извърши такова декомпилиране само в необходимата за споменатото отстраняване на грешки степен и при спазване, евентуално, на условията, предвидени в договора с носителя на авторското право върху посочената програма.
               
            
         (1)  ОВ C 87, 16.3.2020 г.